Λουίζα της Αυστρίας-Τοσκάνης

Η Λουίζα (γερμ. Louise von Habsbug-Lothringen, prinzessin von Toskana, 2 Σεπτεμβρίου 1870 - 23 Μαρτίου 1947) του Οίκου των Αψβούργων-Λωρραίνης ήταν πριγκίπισσα της Τοσκάνης και με τους γάμους της έγινε πρώτα πριγκίπισσα διαδόχου της Σαξονίας και μετά κόμισσα του Μοντινιόζο.

Βιογραφία
Η Λουίζα Αντωνία Μαρία Θηρεσία Ιωσηφίνα Ιωάννα Λεοπολδίνη Καρολίνα Φερδινάνδη Αλίκη Ερνεστίνη γεννήθηκε στις 2 Σεπτεμβρίου 1870. Ήταν το δεύτερο παιδί και η πρώτη κόρη του Φερδινάνδου Δ΄ της Τοσκάνης και της Αλίκης των Βουρβόνων-Πάρμα, κόρης του Καρόλου Γ΄ της Πάρμα.

Παντρεύτηκε το Φρειδερίκο Αύγουστο, Διάδοχο Πρίγκιπα της Σαξονίας το 1891, αλλά έφυγε το 1902 στο εξωτερικό με τον δάσκαλο γαλλικών των παιδιών της, Αντρέ Ζιρόν. Διαζεύχθηκαν το 1903 και το επόμενο έτος ο Φρειδερίκος Γουλιέλμος Γ΄ έγινε βασιλιάς της Σαξονίας. Η βιογράφος Έρικα Μπέστενραϊνερ περιέγραψε τον Αντρέ Ζιρόν ως έναν λεπτό και μαυρομάλλη άντρα με μικρό σκούρο μουστάκι και καλά ρούχα. 

Το 1907 παντρεύτηκε τον πιανίστα και συνθέτη Ενρίκο Τοζέλλι, Κόμη του Μοντινιόζο, και απέκτησε ένα γιο. Διαζεύχθηκαν το 1912.

Οικογένεια
Παντρεύτηκε πρώτα το 1891 το Φρειδερίκο Αύγουστο Γ΄ της Σαξονίας, και είχε επτά τέκνα:
 Γεώργιος (1893 - 1943), αρχικά Διάδοχος της Σαξονίας, μετά Ιησουίτης ιερέας.
 Φρειδερίκος Χριστιανός (1893 - 1968), Μαργράβος του Μάισσεν, τιτουλάριος Βασιλιάς της Σαξονίας, επικεφαλής του κλάδου των Βέττιν-Σαξονίας.
 Ερνέστος Ερρίκος (1896 - 1971), Πρίγκιπας της Σαξονίας.
Μαρία Αλίκη Καρόλα (22 Αυγούστου 1898), θνησιγενής.
 Μαργαρίτα Καρόλα (1900 - 1962), παντρεύτηκε το Φρειδερίκο του Χοεντσόλλερν.
 Μαρία Αλίκη (1901 - 1990), παντρεύτηκε το Φραγκίσκο Ιωσήφ του Χοεντσόλλερν-Έμντε.
 Άννα (1903 - 1976), παντρεύτηκε πρώτα τον Ιωσήφ Φραγκίσκο της Αυστρίας και μετά τον Ρέγκιναλντ Καζανγιάν.

Διαζεύχθηκαν το 1903. 

Το 1907 έκανε δεύτερο γάμο με τον Ενρίκο Τοζέλλι, Κόμη του Μοντινιόζο, και είχε ένα τέκνο:
 Κάρλο Εμμανουέλε Φιλιμπέρτο (1908 - 1969).
Διαζεύχθηκαν το 1912.

Πρόγονοι

Πηγές
 Almanach de Gotha. Annuaire généalogique diplomatique et statistique, Dieterich u. a., Gotha 1.1764 - 181.1944 (editions 1887 and 1931)
 Luise von Österreich-Toskana: Mein Lebensweg, ed. Kunst, Dresden 2001, ISBN 3-86530-047-2
 Erika Bestenreiner: Luise von Toskana. Skandal am Königshof, Piper, Munich 2000, ISBN 3-492-23194-2

 Παραπομπές 

Κατηγορία:Βασίλισσες της Σαξονίας
Κατηγορία:Διάδοχοι της Σαξονίας
Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας